KwaZulu-Natalse LUR dood weens Covid-19Bheki Ntuli is na ‘n kort siekte weens Covid-19 dood. (Foto: Verskaf) Die KwaZulu-Natalse LUR vir vervoer, gemeenskapsveiligheid en skakeling, Bheki Ntuli, is Saterdagmiddag weens Covid-19-verwante oorsake dood. Sihle Zikalala, KwaZulu-Natalse premier, het gesê Ntuli is ná ŉ kort siekte in ŉ Durbanse hospitaal dood. Hy was 64 jaar oud. Ntuli is in 2019 as LUR aangestel en sy dood is as ŉ groot verlies vir die provinsie bestempel. “Ons is diep bedroef deur sy dood en wil ons opregte medelye aan sy familie en die provinsiale uitvoerende medelye betuig,” het Zikalala gesê. Sowat ŉ vyfde van alle Covid-19-gevalle in Suid-Afrika was tot dusver in KwaZulu-Natal en meer as 6 200 sterftes is reeds in die provinsie bevestig. KwaZulu-Natal het teen Saterdagaand 62 478 aktiewe gevalle van Covid-19 gehad, het die minister van gesondheid vroeër gesê.